CELEX: 32014D0476
Language: hr
Date: 2014-07-17 00:00:00
Title: 2014/476/EU: Provedbena odluka Komisije оd 17. srpnja 2014. o odobrenju metoda razvrstavanja svinjskih trupova u Švedskoj i stavljanju izvan snage Odluke 97/370/EZ (priopćeno pod brojem dokumenta C(2014) 4946)

19.7.2014   
            
            
               HR
            
            
               Službeni list Europske unije
            
            
               L 214/29
            
         PROVEDBENA ODLUKA KOMISIJE
   оd 17. srpnja 2014.
   o odobrenju metoda razvrstavanja svinjskih trupova u Švedskoj i stavljanju izvan snage Odluke 97/370/EZ
   
      
         (priopćeno pod brojem dokumenta C(2014) 4946)
      
   
   (Vjerodostojan je samo tekst na švedskom jeziku)
   
      (2014/476/EU)
   
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu (EU) br. 1308/2013 Europskog parlamenta i Vijeća od 17. prosinca 2013. o uspostavljanju zajedničke organizacije tržišta poljoprivrednih proizvoda i stavljanju izvan snage uredbi Vijeća (EEZ) br. 922/72, (EEZ) br. 234/79, (EZ) br. 1037/2001 i (EZ) br. 1234/2007 (1), a posebno njezin članak 20. točku (p),
   budući da:
   
               (1)
            
            
               U Prilogu IV. odjeljku B.IV. točki 1. Uredbe (EU) br. 1308/2013 predviđeno je da se za klasifikaciju svinjskih trupova udio mišićnog tkiva mora ocjenjivati metodama razvrstavanja koje je odobrila Komisija, a metode mogu biti samo statistički dokazane metode ocjenjivanja koje se temelje na fizičkom mjerenju jednog ili više anatomskih dijelova svinjskog trupa. Kako bi se metoda razvrstavanja mogla odobriti, ona treba biti takva da se njome ne premaši najveća dopuštena statistička pogreška pri ocjenjivanju. To je dopuštenje definirano u članku 23. stavku 3. Uredbe Komisije (EZ) br. 1249/2008 (2).
            
         
               (2)
            
            
               Odlukom Komisije 97/370/EZ (3) u Švedskoj je odobrena uporaba triju metoda razvrstavanja svinjskih trupova.
            
         
               (3)
            
            
               Budući da je za odobrene metode razvrstavanja potrebna tehnička prilagodba, Švedska je od Komisije zatražila da odobri zamjenu formule upotrijebljene u metodama „Intra-scope (Optical Probe)”, „Hennessy Grading Probe (HGP II)” i „AutoFom” te da odobri dvije nove metode „Fat-O-Meat'er II (FOM II)” i „Hennessy Grading Probe 7 (HGP 7)” za razvrstavanje svinjskih trupova na svojem državnom području. Švedska je dostavila detaljan opis postupka disekcije, naznačujući načela na kojima se temelje nove formule, rezultate postupka disekcije i jednadžbe upotrijebljene za procjenu postotka krtog mesa u protokolu predviđenom u članku 23. stavku 4. Uredbe (EZ) br. 1249/2008.
            
         
               (4)
            
            
               Razmatranjem tog zahtjeva ustanovljeno je da su uvjeti za odobrenje tih novih formula i metoda ispunjeni. Stoga je potrebno odobriti te formule i metode u Švedskoj.
            
         
               (5)
            
            
               Ne smiju se dopustiti izmjene uređaja ili metoda razvrstavanja, osim ako su izričito odobrene Provedbenom odlukom Komisije.
            
         
               (6)
            
            
               Zbog jasnoće i pravne sigurnosti potrebno je donijeti novu odluku. Odluku 97/370/EZ potrebno je stoga staviti izvan snage.
            
         
               (7)
            
            
               Mjere predviđene ovom Uredbom u skladu su s mišljenjem Odbora za zajedničku organizaciju poljoprivrednih tržišta,
            
         DONIJELA JE OVU ODLUKU:
   Članak 1.
   Odobrava se uporaba sljedećih metoda razvrstavanja svinjskih trupova u skladu s Prilogom IV. odjeljkom B.IV. točkom 1. Uredbe Vijeća (EU) br. 1308/2013 u Švedskoj:
   
               (a)
            
            
               uređaj „Intra-scope (Optical Probe)” i s njim povezane metode ocjenjivanja opisane u dijelu I. Priloga;
            
         
               (b)
            
            
               uređaj „Hennessy Grading Probe 2 (HGP 2)” i s njim povezane metode ocjenjivanja opisane u dijelu II. Priloga;
            
         
               (c)
            
            
               uređaj „AutoFom III” i s njim povezane metode ocjenjivanja opisane u dijelu III. Priloga;
            
         
               (d)
            
            
               uređaj „Fat-O-Meat'er II (FOM II)” i s njim povezane metode ocjenjivanja opisane u dijelu IV. Priloga;
            
         
               (e)
            
            
               uređaj „Hennessy Grading Probe 7 (HGP 7)” i s njim povezane metode ocjenjivanja opisane u dijelu V. Priloga.
            
         Članak 2.
   Nisu dopuštene izmjene odobrenih uređaja ili metoda razvrstavanja, osim ako su te izmjene izričito odobrene Provedbenom odlukom Komisije.
   Članak 3.
   Odluka 97/370/EZ stavlja se izvan snage.
   Članak 4.
   Ova se odluka primjenjuje od 1. srpnja 2014.
   Članak 5.
   Ova je Odluka upućena Kraljevini Švedskoj.
   
      Sastavljeno u Bruxellesu 17. srpnja 2014.
      
         
            Za Komisiju
         
         Dacian CIOLOȘ
         
            Član Komisije
         
      
   
   
      (1)  SL L 347, 20.12.2013., str. 671.
   
   
      (2)  Uredba Komisije (EZ) br. 1249/2008 od 10. prosinca 2008. o utvrđivanju detaljnih pravila primjene ljestvice Zajednice za klasifikaciju goveđih, svinjskih i ovčjih trupova i izvješćivanja o njihovim cijenama (SL L 337, 16.12.2008., str. 3.).
   
      (3)  SL L 157, 14.6.1997., str. 19.
   
   
      PRILOG
      METODE RAZVRSTAVANJA SVINJSKIH TRUPOVA U ŠVEDSKOJ
      DIO I.
      
         Intrascope (Optical Probe)
      
      
               
                  1.
               
               
                  Pravila predviđena u ovom dijelu primjenjuju se kada se razvrstavanje svinjskih trupova vrši uređajem naziva „Intrascope” (Optical Probe).
               
            
               
                  2.
               
               
                  Uređaj Instrascope opremljen je sondom šesterokutnog oblika maksimalne širine od 12 mm (19 mm pri oštrici na vrhu sonde) koja sadržava prozorčić i izvor svjetla zajedno s kliznim cilindrom.
               
            
               
                  3.
               
               
                  Udio krtog mesa trupa izračunava se u skladu sa sljedećom formulom:
                  
                     
                  pri čemu je:
                  
                              SP_F1
                           
                           
                              :
                           
                           
                              debljina leđnog sala, uključujući kožu, u mm, koja se mjeri na 8 cm od središnje linije odmah iza posljednjeg rebra.
                           
                        
            
               
                  4.
               
               
                  Formula je valjana za trupove težine od 50 do 120 kg.
               
            DIO II.
      
         Hennessy Grading Probe 2 (HGP 2)
      
      
               
                  1.
               
               
                  Pravila predviđena u ovom dijelu primjenjuju se kada se razvrstavanje svinjskih trupova vrši uređajem naziva „Hennessy Grading Probe 2” (HGP 2).
               
            
               
                  2.
               
               
                  Pri reflektantnoj spektroskopiji sondom Hennessy bilježe se profili mjerenja dobiveni bilježenjem, u djelićima milimetara, udaljenosti prodiranja zajedno s unazad raspršenim svjetlosnim signalima.
               
            
               
                  3.
               
               
                  Kako bi se pružile optimalne informacije koje se mogu dobiti među raznim tkivima te unutar tkiva vrsta koje se objektivno analiziraju, odabiru se posebne optičke pojasne širine.
               
            
               
                  4.
               
               
                  Uređaj Hennessy Grading probe opremljen je sondom promjera 5,95 mm na koju je postavljena oštrica od 6,3 mm koja sadržava fotodiodu (Siemens LED tipa LYU 260-EO i fotodetektor tipa 58 MR) i ima mjerno područje od 0 do 120 mm.
               
            
               
                  5.
               
               
                  Rezultati mjerenja pretvaraju se u procijenjeni udio krtog mesa s pomoću samog uređaja HGP2 i računala povezanog s njime.
               
            
               
                  6.
               
               
                  Udio krtog mesa trupa izračunava se u skladu sa sljedećom formulom:
                  
                     
                  pri čemu je:
                  
                              GP2_F1
                           
                           
                              :
                           
                           
                              debljina leđnog sala, uključujući kožu, u mm, koja se mjeri na 8 cm od središnje linije odmah iza posljednjeg rebra
                           
                        
                              GP2_F2
                           
                           
                              :
                           
                           
                              debljina leđnog sala, uključujući kožu, u mm, koja se mjeri na 6 cm od središnje linije, 12 cm prema glavi u odnosu na F1.
                           
                        
                              GP2_M
                           
                           
                              :
                           
                           
                              debljina mišića koja se mjeri u mm u isto vrijeme i na istome mjestu kao F2.
                           
                        
            
               
                  7.
               
               
                  Formula je valjana za trupove težine od 50 do 120 kg.
               
            DIO III.
      
         AutoFom III
      
      
               
                  1.
               
               
                  Pravila predviđena u ovom dijelu primjenjuju se kada se razvrstavanje svinjskih trupova vrši uređajem naziva „AutoFom III”.
               
            
               
                  2.
               
               
                  Uređaj AutoFom III temelji se na ultrazvučnoj tehnologiji i omogućuje digitalizirani trodimenzionalni snimak trupla. Ultrazvučni snimak stvara 16 pretvornika ugrađenih u sklop od nehrđajućeg čelika.
               
            
               
                  3.
               
               
                  Udio krtog mesa svinjskog trupa prema referentnoj metodi Unije predviđa se s pomoću formule na temelju računalno dobivenih varijabli izvedenih na temelju ultrazvučnog snimka. Analizom snimka dobiva se više od 50 računalno dobivenih varijabli. Statističkom analizom informacije se svode na dvije komponente, od kojih je svaka linearna kombinacija istih šest računalno dobivenih varijabli. Konačna formula izražena je s pomoću računalno dobivenih varijabli:
                  
                     
                  pri čemu je:
                  
                              R2P4
                           
                           
                              :
                           
                           
                              p2_selected_fat_mm. Mjera sala P2 na odabranoj točki u mm.
                           
                        
                              R2P11
                           
                           
                              :
                           
                           
                              minpair_value. Maska s filtrom kojom se odabiru dva područja u udaljenosti od 14 cm primjenjuje se na vektor poprečnog presjeka. To je najmanja vrijednost vektora rezultata filtra.
                           
                        
                              R2P12
                           
                           
                              :
                           
                           
                              P2_skew. Omjer odabranog P2 i neodabranog P2. Stvarna upotrijebljena točka malo je bliže sredini kako bi se omogućila veća tolerancija vrijednosti u slučaju znatno nagnutih trupova. Vrijednost je uvijek veća od ili jednaka 1,0.
                           
                        
                              R2P15
                           
                           
                              :
                           
                           
                              minpair_value v2. Druga inačica vrijednosti minpair.
                           
                        
                     Sučelje meso/rebro
                  
                  
                              R3P5
                           
                           
                              :
                           
                           
                              max_meat_mm. Mjerenje najveće količine mesa. Maksimalan položaj rebra od čega se oduzima minimalan položaj sala, pretvoren u mm.
                           
                        
                     Sučelje Fat 1 Inter-fat
                  
                  Sloj sala 1 mjeren na šunki i na 5. – 6. rebru. Te se točke nazivaju točkama B.
                  
                              R4P3
                           
                           
                              :
                           
                           
                              fat1_p2_selected. Mjerenje sala 1 u odabranoj točki P2.
                           
                        
            
               
                  4.
               
               
                  Formula je valjana za trupove težine od 50 do 120 kg.
               
            DIO IV.
      
         Fat-O-Meat'er II (FOM II)
      
      
               
                  1.
               
               
                  Pravila predviđena u ovom dijelu primjenjuju se kada se razvrstavanje svinjskih trupova vrši uređajem naziva „Fat-O-Meater II” (FOM II).
               
            
               
                  2.
               
               
                  Uređaj je nova verzija sustava za mjerenje Fat-O-Meat'er. Uređaj FOM II sastoji se od optičke sonde s oštricom, uređaja za mjerenje dubine s mjernim područjem od 0 do 125 milimetara i sustava za prikupljanje podataka i analizu – računalo Carometec Touch Panel i15 (Ingress Protection IP69K). Rezultati mjerenja pretvaraju se u procijenjeni udio krtog mesa s pomoću samog uređaja FOM II.
               
            
               
                  3.
               
               
                  Udio krtog mesa trupa izračunava se u skladu sa sljedećom formulom:
                  
                     
                  pri čemu je:
                  
                              FOM_F1
                           
                           
                              :
                           
                           
                              debljina leđnog sala u mm koja se mjeri na 8 cm od središnje linije trupa između trećeg i četvrtog zadnjeg leđnog kralješka.
                           
                        
                              FOM_F2
                           
                           
                              :
                           
                           
                              debljina leđnog sala u mm koja se mjeri na 6 cm od središnje linije trupa između trećeg i četvrtog zadnjeg leđnog kralješka.
                           
                        
                              FOM_M
                           
                           
                              :
                           
                           
                              debljina mišića koja se mjeri u mm u isto vrijeme i na istome mjestu kao F2.
                           
                        
            
               
                  4.
               
               
                  Formula je valjana za trupove težine od 50 do 120 kg.
               
            DIO V.
      
         Hennessy Grading Probe 7 (HGP 7)
      
      
               
                  1.
               
               
                  Pravila predviđena u ovom dijelu primjenjuju se kada se razvrstavanje svinjskih trupova vrši uređajem naziva „Hennessy Grading Probe 7” (HGP 7).
               
            
               
                  2.
               
               
                  Pri reflektantnoj spektroskopiji sondom Hennessy bilježe se profili mjerenja dobiveni bilježenjem, u djelićima milimetara, udaljenosti prodiranja zajedno s unazad raspršenim svjetlosnim signalima.
               
            
               
                  3.
               
               
                  Kako bi se pružile optimalne informacije koje se mogu dobiti među raznim tkivima te unutar tkiva vrsta koje se objektivno analiziraju, odabiru se posebne optičke pojasne širine.
               
            
               
                  4.
               
               
                  Uređaj Hennessy Grading probe opremljen je sondom promjera 5,95 mm s na koju je postavljena oštrica od 6,3 mm koja sadržava fotodiodu (Siemens LED tipa LYU 260-EO i fotodetektor tipa 58 MR) i ima mjerno područje od 0 do 120 mm.
               
            
               
                  5.
               
               
                  Rezultati mjerenja pretvaraju se u procijenjeni udio krtog mesa s pomoću samog uređaja HGP7 i računala povezanog s njime.
               
            
               
                  6.
               
               
                  Procjena izmjerene krivulje između HGP 2 i HGP 7 neznatno se razlikuje.
               
            
               
                  7.
               
               
                  Udio krtog mesa trupa izračunava se u skladu sa sljedećom formulom:
                  
                     
                  pri čemu je:
                  
                              GP7_F1
                           
                           
                              :
                           
                           
                              debljina leđnog sala, uključujući kožu, u mm, koja se mjeri na 8 cm od središnje linije odmah iza posljednjeg rebra
                           
                        
                              GP7_F2
                           
                           
                              :
                           
                           
                              debljina leđnog sala, uključujući kožu, u mm, koja se mjeri na 6 cm od središnje linije, 12 cm prema glavi u odnosu na F1.
                           
                        
                              GP7_M
                           
                           
                              :
                           
                           
                              debljina mišića koja se mjeri u mm u isto vrijeme i na istome mjestu kao F2.
                           
                        
            
               
                  8.
               
               
                  Formula je valjana za trupove težine od 50 do 120 kg.